**Scrisoare pe lespezi de uitări care plâng**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-scunde lumina prin anale de ceaţă

zăpada scrâşneşte sub un zâmbet livid,

se strâng primăveri pe sub irişi de gheaţă

şi paşii îţi sună ca o daltă-ntr-un zid.

Te uiţi pe sub chipu-mi urmărind o nălucă

eu tac şi ascult doar tăceri de vinil,

pereţii scobesc pe sub pielea-ţi de nucă

strângându-ţi la piept alinări de copil.

Ce joc prins în oase e amarnica viaţă!

dispari şi apari,azi bătrân,mâine prunc,

nu-i cale să-ntorci veşnicia din ceaţă

scrisoare pe lespezi de uitări care plâng.

Autor Doina Bezea